Айцец Аляксандр, настаяцель Свята-Успенскай царквы, і веруючыя знайшлі чатырох сведкаў, якія бачылі, як гэта ўсё адбывалася ў красавіку 1943 года. Стараста в. Тэўлі Зіхманчук Гаўрыіл Ульянавіч вырашыў аднавіць страчанае. Многім людзям не верылася, што можна набыць новы звон, так як патрабавалася многа грошай. Звярнуліся за дапамогай у германскае пасольства, у Фонд узаемаразумення і прымірэння, да дэпутата Палаты прадстаўнікоў Нацыянальнага сходу РБ Кучынскага Віктара Францэвіча, нават напісалі ліст да Прэзідэнта РБ Лукашэнка А. Г. Пісьмо да Прэзідэнта, канечне ж, не дайшло — яго разгледзілі ў Брэсцкім аблвыканкаме і Кобрынскім райвыканкаме і прынялі рашэнне аб зборы сродкаў для вырабу звона.